# 1920

Matthías Jochumsson.
Áfengi hellt niður á bannárunum í Bandaríkjunum.
Lið Winnipeg Falcons á leið á Ólympíuleikana.
Douglas Fairbanks verst fjandmanni sínum fimlega í kvikmyndinni *The Mark of Zorro*.
Árið **1920** (**MCMXX** í rómverskum tölum)

## Á Íslandi

* 1. janúar - Veðurstofa Íslands tók til starfa.
* Í janúar - Vinna hófst við Elliðaárvirkjun.
* Í febrúar - Þilskipið *Valtýr* fórst fyrir sunnan land með 26 manna áhöfn.
* 10. febrúar - Alþingi kom saman til aukaþinghalds. Stjórnarskrárfrumvarpið frá árinu áður samþykkt óbreytt.
* 16. febrúar - Hæstiréttur Íslands kom saman í fyrsta sinn.
* 25. febrúar - Annað ráðuneyti Jóns Magnússonar tók við völdum,
* 3. apríl - Millilandaskipið *Ísland* sett í sóttkví við komuna til Reykjavíkur vegna inflúensu um borð.
* 11. apríl - Félag járniðnaðarmanna var stofnað.
* 18. maí - Konungur staðfestir hina breyttu stjórnarskrá.
* 25. maí - Guðjón Samúelsson skipaður húsameistari ríkisins.
* 5. júní - Brjóstsykursgerðin Nói hóf starfsemi í kjallara við Túngötu í Reykjavík.
* 27. júní - Fyrsta slys af völdum flugvélar á Íslandi varð er barn varð fyrir flugvél í Vatnsmýrinni í Reykjavík og beið bana.
* 6. nóvember - Hríseyjarviti tekinn í notkun.
* Desember - Stúdentaráð Háskóla Íslands var stofnað.

### Ódagsett

* Blaðið Þjóðólfur hætti útgáfu.
* Stjórnmálaflokkurinn Utanflokkabandalagið var stofnaður.
* Björgunarfélag Vestmannaeyja keypti skipið Þór (síðar varðskip) og notaði það til fiskveiðieftirlits og björgunarstarfa.
* Tennisfélag Reykjavíkur var stofnað.

### Fædd

* 13. febrúar - Örlygur Sigurðsson, listmálari og rithöfundur (d. 2002).
* 5. mars - Drífa Viðar, myndlistakona, rithöfundur og kennari (d. 1971).
* 16. apríl - Sigurður Guðmundsson, vígslubiskup (d. 2010).
* 7. september - Sigfús Halldórsson, tónskáld (d. 1996).

### Dáin

* 5. júlí - Jón J. Aðils sagnfræðingur (f. 1869)
* 18. nóvember - Matthías Jochumsson, prestur og skáld (f. 1835).

## Erlendis

* 2. janúar - Yfir 4.000 grunaðir kommúnistar og anarkistar voru handteknir í Bandaríkjunum.
* 10. janúar - Versalasamningarnir tóku gildi.
* 16. janúar - Áfengisbann tók gildi í Bandaríkjunum.
* 9. febrúar - Noregur fékk yfirráð yfir Svalbarða.
* 10. mars - Hjalmar Branting varð forsætisráðherra Svíþjóðar.
* 14. mars - Breski herinn hertók Konstantínópel. Ottómanveldið riðaði til falls.
* Apríl - Spænska veikin tók enda.
* 20. apríl - Olympíuleikarnir hófust í Antwerpen.
* 24. apríl - Rússland og Pólland lýsa yfir stríði.
* 25. apríl - Umboðsstjórn Breta í Palestínu var stofnuð.
* 26. apríl - Kanadíska ísknattleiksliðið Winnipeg Falcons, sem var að mestu skipað Vestur-Íslendingum, varð Ólympíumeistari í Antwerpen.
* 16. maí - Jóhanna af Örk var tekin í dýrlingatölu.
* 15. júní - Norður-Slésvík að sameinaðist Danmörku.
* 12. júlí - Stjórn bolsévika í Rússlandi viðurkenndi sjálfstæði Litáen.
* 31. júlí - Sala á getnaðarvörnum var bönnuð í Frakklandi.
* 2. ágúst - Herlög tóku gildi á Írlandi.
* 11. ágúst - Stjórn bolsévika í Rússlandi viðurkenndi sjálfstæði Eistlands og Litáens.
* 14. ágúst - Sumarólympíuleikarnir 1920 hófust fyrir alvöru í Antwerpen.
* 18. ágúst - Konur í Bandaríkjunum fengu kosningarétt.
* 11. september - Suður-Ameríkukeppni karla í knattspyrnu 1920 hófst.
* 17. september - NFL-deildin í amerískum fótbolta var stofnuð.
* 7. október - Konum var veitur réttur til þess að útskrifast með fullar prófgráður frá Oxford-háskóla.
* 31. október - Læknirinn Frederick Banting einangraði insúlín sem átti eftir að verða bylting fyrir meðhöndlun sykursýki.
* 2. nóvember - Repúblikaninn Warren G. Harding var kosinn forseti Bandaríkjanna.
* 15. nóvember - Fyrsti fundur Þjóðabandalagsins var haldinn í Genf.
* 22. nóvember - Grikkir samþykktu nær einróma í þjóðaratkvæðagreiðslu að setja Konstantín 1. aftur á konungsstól eftir lát sonar hans, Alexanders. Konstantín hafði verið settur af árið 1917 en tók aftur við krúnunni 19. desember.
* 1. desember - Mexíkóska byltingin endaði.
* 23. desember - Írlandi var skipt í Suður- og Norður-Írland.
* Lögreglan í London fór að nota bíla í stað hesta.
* Kommúnistaflokkur Bretlands er stofnaður.
* Skarlatssóttarfaraldur gekk í Póllandi og þúsundir manna létust.
* Aston Villa sigraði Huddersfield í fyrsta bikarmeistaramótinu í fótbolta sem haldið hafði verið í Bretlandi frá því 1915.
* Eugene O'Neill hlaut Pulitzer-verðlaun fyrir fyrsta leikrit sitt í fullri lengd, *Beyond the Horizon*.
* Fyrsta kvikmyndin um grímuklæddu hetjuna Zorro, *The Mark of Zorro*, var gerð, varð mjög vinsæl og olli straumhvörfum í gerð ævintýramynda. Douglas Fairbanks lék aðalhlutverkið.

### Fædd

* 2. janúar - Isaac Asimov, bandarískur rithöfundur og lífefnafræðingur (d. 1992).
* 6. janúar - Sun Myung Moon, kóreskur trúarleiðtogi. (d. 2012)
* 20. janúar - Federico Fellini, ítalskur kvikmyndaleikstjóri (d. 1993).
* 11. febrúar - Farouk 1., konungur Egyptalands (d. 1965).
* 15. febrúar - Anne-Cath.Vestly, norskur barnabókahöfundur (d. 2008).
* 17. mars - Sheikh Mujibur Rahman, bengalskur þjóðernissinni og leiðtogi baráttunnar fyrir sjálfstæði Bangladess (d. 1975).
* 1. apríl - Tóshíro Mífúne, japanskur leikari (d. 1997).
* 7. apríl - Ravi Shankar, indverskur tónlistarmaður (d. 2012).
* 11. apríl - Emilio Colombo, ítalskur forsætisráðherra (d. 2013).
* 15. apríl - Richard von Weizsäcker, þýskur stjórnmálamaður (d. 2015).
* 18. maí - Jóhannes Páll 2. páfi, Karol Józef Wojtyła (d. 2005).
* 25. júlí - Rosalind Franklin, breskur eðlisefnafræðingur og kristallafræðingur (d. 1958).
* 22. ágúst - Ray Bradbury, bandarískur rithöfundur (d. 2012).
* 29. ágúst - Charlie Parker, bandarískur saxafónisti (d. 1955).
* 8. október - Frank Herbert, bandarískur rithöfundur (d. 1986).
* 15. október - Mario Puzo, bandarískur rithöfundur (d. 1999).
* 31. október - Dick Francis, breskur rithöfundur (f. 2010).
* 6. desember
	+ Dave Brubeck, bandarískur jazzpíanisti og tónskáld.
	+ George Porter, breskur efnafræðingur og Nóbelsverðlaunahafi (d. 2002).
* 9. desember - Carlo Azeglio Ciampi, fyrrum forseti Ítalíu. (d. 2016)

### Dáin

* 4. janúar - Benito Pérez Galdós, spænskur rithöfundur og leikskáld (f. 1843).
* 7. janúar - Edmund Barton, fyrsti forsætisráðherra Ástralíu (f. 1849).
* 20. febrúar - Robert Peary, bandarískur landkönnuður (f. 1856).
* 26. apríl - Srinivasa Ramanujan, indverskur stærðfræðingur (f. 1887).
* 14. júní - Max Weber, þýskur hagfræðingur og félagsvísindamaður (f. 1864).
* 11. júlí - Evgenía, fyrrum keisaradrottning Frakklands (f. 1826).
* 31. ágúst - Wilhelm Wundt, þýskur sálfræðingur (f. 1832).
* 25. október - Alexander Grikkjakonungur, dó úr blóðeitrun eftir að tveir apar bitu hann (f. 1893).
* 5. desember - José Pérez, úrúgvæskur knattspyrnumaður (f. 1897).

## Nóbelsverðlaunin

* Eðlisfræði - Charles Édouard Guillaume
* Efnafræði - Walther Hermann Nernst
* Læknisfræði - Schack August Steenberg Krogh
* Bókmenntir - Knut Hamsun
* Friðarverðlaun - Léon Victor Auguste Bourgeois